<classify> Raia huyo wa Ivory Coast amefungwa mabao mawili katika mechi tatu alizoidakia Simba, na kuonesha kiwango cha juu kilichomvutia kocha Dylan Kerr.Akizungumza na gazeti hili, Angban, alisema pamoja na ushindani mkubwa uliopo kwenye Ligi Kuu Tanzania Bara, lakini bado hajaona mshambuliaji wa kumpa hofu anapokuwa langoni na hiyo inatokana na washambuliaji wengi wa Tanzania kuwa na papara wanapokaribia golini.Nimecheza mechi tatu na kushuhudia nyingine nyingi za ligi, lakini bado sijaona mshambuliaji ambaye anaweza kuniumiza kichwa. Nilichogundua washambuliaji wengi wa Tanzania wanakosa utulivu na kujipigia mpira wanapokuwa eneo la hatari, alisema Angban.Kipa huyo alisema ingawa amefungwa mabao mawili, lakini hiyo ilitokana na utulivu wa washambuliaji hao ambao ni kama bahati kwao kwani kabla ya kumfunga walipoteza nafasi nyingi kwenye mechi hizo.Alisema mshambuliaji hatari kwake ni yule ambaye kabla ya kupiga humuangalia kipa amekaa upande gani na kisha kuchagua sehemu ya kupiga tena kwa umakini na uhakika, lakini kwa Tanzani amegundua jambo hilo halipo. Angban ametua Simba kuchukua mikoba ya mkongwe mwenzake Ivo Mapunda, aliyeondolewa dakika za mwisho kwa madai ya kushuka kiwango.  <topic>: michezo 